Γκαρί Μποκαλί

Ο Γκαρί Μποκαλί (γεννημένος στις 19 Απριλίου 1988 στο Σκελσέρ της Μαρτινίκας) είναι ένας Γάλλος ποδοσφαιριστής ο οποίος αγωνίζεται στην γαλλική Μονπελιέ, στην θέση του δεξιού μπακ.

Αγωνιζόμενος στην θέση του δεξιού αμυντικού, ξεκίνησε την επαγγελματική του καριέρα στην Μαρσέιγ το 2005. Μετά από δύο σεζόν στην πρώτη του ομάδα, πραγματοποίησε ένα πέρασμα από την Λιγκ 2 αγωνιζόμενος με την μορφή δανεικού στην ΦΚ Λιμπούρν Σαιν Σεράν την σεζόν 2007-2008 και στη συνέχεια στην Μονπελιέ την επόμενη σεζόν. Επιστρέφοντας στην Μασσαλία, παρέμεινε στην ομάδα για το πρώτο μισό της σεζόν προτού επιστρέψει με την μορφή δανεισμού στην Μονπελιέ όπου και υπέγραψε συμβόλαιο συνεργασίας στο τέλος της σεζόν 2009-2010, με τους πρωτοπόρους στην βαθμολογία του πρωταθλήματος Heraultais να κάνουν χρήση της οψιόν αγοράς του παίκτη.
Ο Μποκαλί έχει κατακτήσει το Πρωτάθλημα Γαλλίας δύο φορές στη διάρκεια της καριέρας του το 2010 και το 2012. Ήταν επίσης δευτεραθλητής Γαλλίας το 2007, δευτεραθλητής της Λιγκ 2 το 2009 ενώ συμμετείχε στον τελικό του Λιγκ Καπ Γαλλίας του 2011. Στις 20 Μαΐου 2012, κατέκτησε τον τίτλο του πρωταθλητή της Λιγκ 1 με την Μονπελιέ ΣΚ σε βάρος της PSG, για πρώτη φορά στην ιστορία του συλλόγου της Νότιας Γαλλίας.

Καριέρα

Ολιμπίκ Μαρσέιγ 
Έχοντας γεννηθεί στη Μαρτινίκα, ο Μποκαλί έφτασε στην Μαρσέιγ το 2004. Πραγματοποίησε το ντεμπούτο του με την ομάδα του γαλλικού λιμανιού στις 5 Μαρτίου 2006 απέναντι στην "αιώνια" αντίπαλο Παρί Σεν Ζερμέν στο μεγάλο μεταξύ τους ντέρμπι, γνωστό και ως Le Classique, το οποίο έλαβε χώρα υπό παράξενες συνθήκες. Με σκοπό την διαμαρτυρία απέναντι στα μέτρα ασφαλείας Παρκ Ντε Πρενς, ο πρόεδρος της Μαρσέιγ, Πάπε Ντιούφ, αποφάσισε να κατεβάσει μια ομάδα αποτελούμενη από παίκτες που προέρχονταν από τις ακαδημίες της ομάδας και την δεύτερη ομάδα. Ο Μποκαλί ξεκίνησε βασικός στον αγώνα και είχε γενικότερα καλή αγωνιστική περιουσία, παρά το γεγονός πως είχε απέναντί του παίκτες του διαμετρήματος των Παουλέτα, Ζερόμ Ροτέν, και Μποναβεντούρ Καλού. Ο αγώνας τελείωσε με μια ισοπαλία 0–0 με τον Γκαρί να αγωνίζεται για ολόκληρο το 90λεπτο του αγώνα.  Έναν μήνα αργότερα, στις 14 Απριλίου 2006, συμφώνησε για την υπογραφή του πρώτου του επαγγελματικού συμβολαίου, διάρκειας τριών ετών. 

Την επόμενη σεζόν, προωθήθηκε στην πρώτη ομάδα και έλαβε την φανέλα με τον αριθμό 6. Παρά την προώθηση όμως, χρησιμοποιήθηκε ως τρίτη επιλογή για το δεξιό άκρο της άμυνας πίσω από τον Χαμπίμπ Μπεγιέ και τον Αργεντινό Ρενάτο Σιβέλι. Τελικά ο Γκαρί έλαβε την ευκαιρία να αγωνιστεί όταν ο Μπεγιέ αναγκάστηκε να μετακινηθεί στη θέση του κεντρικού αμυντικού εξαιτίας τραυματισμών, θύμα των οποίων έπεσε και ο Σιβέλι. Αγωνίστηκε σε τρεις συνεχόμενους αγώνες, με την Μαρσέιγ όμως να χάνει και τους τρεις, και ως αποτέλεσμα τον Μποκαλί να επιστρέφει στον πάγκο. 

Μετά τον δανεισμό του στην Μονπελιέ, ο Ζοσέ Ανιγκό, τεχνικός διευθυντής των Μασσαλών, δήλωσε πως ο παίκτης βρισκόταν στα πλάνα του Ντιντιέ Ντεσάν για τη σεζόν 2009-2010. Αγωνίστηκε στον πρώτο του αγώνα για την σεζόν στις 31 Οκτωβρίου 2009 απέναντι στην Τουλούζ ΦΚ (1-1)  ενώ έδωσε τον πρώτο του αγώνα για το Τσάμπιονς Λιγκ στις 3 Νοεμβρίου 2009 με αντίπαλο την ΦΚ Ζυρίχη (6-1).

Λιμπούρν Σαιν Σεράν (δανεικός) 
Εξαιτίας της υπεροπλίας της ομάδας σε μπακ με εμπειρία, συμπεριλαμβανομένου του νεοαποκτηθέντα Λοράν Μπονάρ, η Μαρσέιγ παραχώρησε με την μορφή δανεικού τον Γκαρί για την σεζόν 2007–08 στην ομάδα της Λιγκ 2 Λιμπούρν Σαιν Σεράν. Ο Μποκαλί αγωνίστηκε σε 29 αγώνες με την ομάδα και πέτυχε το πρώτο γκολ της ποδοσφαιρικής του καριέρας στις 24 Σεπτεμβρίου 2007 απέναντι στην Ναντ. Παρά την βελτίωση στην απόδοσή του, που οδήγησε την Μαρσέιγ να του ανανεώσει το συμβόλαιο ως το 2012, η Λιμπούρν τερμάτισε 19η και, ως αποτέλεσμα, υποβιβάστηκε στην τρίτη κατηγορία της Γαλλίας, την Νασιονάλ. Μετά από αυτό τον δανεισμό, ο Μποκαλί επέστρεψε στην Μασσαλία.

Μονπελιέ 
Η παραμονή του Μποκαλί στην Μαρσέιγ μετά την επιστροφή του σε αυτή κράτησε λίγο, καθώς και πάλι στάλθηκε δανεικός, αυτή τη φορά στη Μονπελιέ ΣΚ. Αντί όμως να πάει μόνος του ως δανεικός όπως και τις προηγούμενες φορές, αυτή τη φορά τον ακολούθησαν οι συμπαίκτες του στην Μαρσέιγ  Τομάς Ντερουντά και Ζαν-Φιλίπ Σαμπό. Ο Μποκαλί πραγματοποίησε το ντεμπούτο του με την Μονπελιέ σε μια ήττα της ομάδας του με 1-0 από την Στρασμπούρ στις 4 Αυγούστου 2008. Ο Μποκαλί βοήθησε την ομάδα να ανέβει στην Λιγκ 1 καθώς αυτή βρισκόταν στη δεύτερη θέση πίσω από την ΡΚ Λανς, κι αυτό εξαιτίας της διαφοράς τερμάτων μεταξύ των δύο συλλόγων. Στη πρώτη του παρουσία με την Μονπελιέ, ο Μποκαλί πραγματοποίησε 35 εμφανίσεις πετυχαίνοντας 4 τέρματα απέναντι στις Σταντ Ντε Ρενς, Σεντάν, Ντιζόν και Σταντ Μπρεστουά. Επίσης, ο Μποκαλί μοίρασε 4 ασίστ. 

Στις 28 Ιανουαρίου 2010 η Μαρσέιγ ξανάστειλε τον νεαρό αμυντικό ως δανεικό στην Μονπελιέ για έξι μήνες με οψιόν αγοράς του παίκτη ύψους 800.000 ευρώ.  Το δεύτερο πέρασμα του Μποκαλί από την Μονπελιέ κράτησε λιγότερο του αναμενομένου με τον παίκτη να σημειώνει 12 εμφανίσεις, προτού σπάσει το χέρι του και να λήξει έτσι άδοξα ο δανεισμός του στην Μονπελιέ εξαιτίας ενός τραυματισμού. Μετά το πέρας της σεζόν, η οψιόν αγοράς του παίκτη θα ενεργοποιηθεί από την Μονπελιέ, η οποία κατάφερε να παραμείνει στην κατηγορία τερματίζοντας στην πέμπτη θέση του πρωταθλήματος, εξασφαλίζοντας έτσι την πρόκρισή της για το UEFA Europa League. Μετά από δύο περάσματα ως δανεικός, ο Μποκαλί έγινε "μόνιμος κάτοικος" της πόλης του γαλλικού νότου. Από την στιγμή που μεταγράφηκε στην ομάδα, ο Μποκαλί καθιερώθηκε στην αρχική ενδεκάδα της ομάδας.

Η δεύτερη "γεμάτη" σεζόν του παίκτη στην Λιγκ 1 αποδεικνύεται κατώτερη του αναμενόμενου, κι αυτό παρά την συμμετοχή του στον τελικό του Λιγκ Καπ Γαλλίας απέναντι στην πρώην ομάδα του, καθώς ο Μποκαλί και οι συμπαίκτες του θα "καταρρεύσουν" στο δεύτερο μισό του πρωταθλήματος, τερματίζοντας τελικώς στην 14η θέση, μόλις τρεις βαθμούς πάντως από την πρώτη ομάδα που υποβιβαζόταν.
Για πρώτη φορά στην ιστορία της ομάδας, στις 20 Μαΐου 2012, κατακτά τον τίτλο του πρωταθλητή της Λιγκ 1 με την Μονπελιέ ΣΚ σε βάρος της ΠΣΖ ...

Διεθνής καριέρα 
Ο Μποκαλί έχει αγωνιστεί με όλες τις μικρές εθνικές ομάδες της Γαλλίας ξεκινώντας από την U-16 και φτάνοντας μέχρι την U-21. Υπήρξε μέλος της ομάδας U-19 που έφτασε τα ημιτελικά του Ευρωπαϊκού Πρωταθλήματος Ποδοσφαίρου U-19 του 2007. Πραγματοποίησε την πρώτη διεθνή συμμετοχή του με την ομάδα U-21 στις 26 Μαρτίου 2008, σε έναν αγώνα απέναντι στην Τσεχία.

Παραπομπές

Εξωτερικοί σύνδεσμοι 

 Στατιστικά του παίκτη στο lequipe.fr
 Προφίλ του παίκτη στο soccernet.espn.go.com

Γάλλοι ποδοσφαιριστές
Αμυντικοί ποδοσφαιριστές
Ποδοσφαιριστές Ολιμπίκ Μαρσέιγ
Ποδοσφαιριστές Μονπελιέ ΕΣΚ
Ποδοσφαιριστές Λιγκ 1
Ποδοσφαιριστές ΦΚ Λιμπούρν-Σαιν-Σεράν
Ποδοσφαιριστές Εθνικής Γαλλίας Κ21